laion/Wikipedia-Exotic huggingface dataset:
ZmEu

זמאו (באנגלית: ZmEu‏) הוא כלי לסריקת רשת, המשמש לסריקה ואיתור פגיעויות בכלי הניהול phpMyAdmin. באמצעות הכלי ניתן לאתר שרתים המריצים גרסאות עם פגיעות, לנצלן ולהשתלט על השרת, בנוסף מאפשר הכלי לבצע התקפות כח גס ובאופן של ניסוי וטעייה מנחש את פרטי ההזדהות. הכלי פותח בשנת 2011 על ידי מפתח רומני ונקרא על שמו של יצור אגדי על טבעי ורב כוח מהמיתולוגיה הרומנית. Nikto Banner Grabbing Nessus סורק פגיעות אתר האינטרנט הרשמי של ZmEu Eduard Kovacs, Hacktivists Turn to ZmEu Scanning Tool to Compromise Websites, Fortinet Finds, softpedia (באנגלית) Fortinet®’s FortiGuard Threat Landscape Research Team Reports Four Samples of Money Making Malware to Watch for in 2013 | Fortinet, web.archive.org, ‏2014-08-30 Google Code Archive - Long-term storage for Google Code Project Hosting., code.google.com ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
נורם בעיר הגדולה 3

נורם בעיר הגדולה 3 (באנגלית: Norm of the North: King Sized Adventure) הוא סרט הנפשה ממוחשבת אמריקאי-הודי מסוגת הרפתקאות וקומדיה משנת 2019. הסרט בוים על ידי טים מלטבי וריצ'רד פין, ונכתב על ידי דרק צ'אן. הסרט משמש כסרט המשך שני לסרט "נורם בעיר הגדולה", והוא מספר על נורם שיוצא להרפתקה בסין לאחר שקיבל מארכאולוג מפורסם פסל מיוחד. ב-11 ביוני 2019 הסרט הופץ להקרנה ביתית בארצות הברית. בישראל הסרט הוקרן לראשונה בדיבוב לעברית ב-10 באוקטובר 2019. אורך הסרט הוא כ-91 דקות, ושפת המקור שלו היא אנגלית. בשנת 2020, הופץ לסרט סרט המשך בשם "נורם יוצא לחופשה". בסרט זה, נורם, דוב קוטב אשר הפך למלך החדש, פוגש ארכאולוג בשם ג'ין, ומגלה שדקסטר, שותפו המרושע לשעבר, גנב חפץ סיני יחיד במינו. בעזרת חבריו הלמינגים, נורם יוצא למסע ברחבי העולם על מנת להשיב את החפץ למקומו הנכון. באותו הזמן נורם וחבריו מתכוננים לחתונתו של סבו. במהלך הסרט הוא מתמודד מול סכנות ומוצא את נכדו של ג'ן, פרופסור צ'ן, מרצה באוניברסיטת סין, ויחד הם מחזירים את החפץ למקום הטבעי ונורם מצליח לחזור לקוטב לקראת החתונה. במאית הדיבוב של הסרט בעברית הייתה ראיה מנור. "נורם בעיר הגדולה 3", במסד הנתונים הקולנועיים IMDb (באנגלית) נורם בעיר הגדולה 3, במיזם "אישים" לתיעוד היצירה הישראלית
Thunderclouds

Thunderclouds (בעברית: ענני רעמים) הוא סינגל שהוקלט על ידי להקת הפופ LSD, מתוך אלבום הבכורה שלה, LSD. השיר יצא לאור ב-8 באוגוסט 2018, כסינגל השלישי מתוך האלבום על ידי חברת תקליטים קולומביה רקורדס. "Thunderclouds" שימש כשיר הנושא העיקרי לקמפיין הקידום של סמסונג גלקסי נוט 9, והופיע בהרחבה בחלקים במודעות החברה, כמו גם באירוע החשיפה בניו יורק ב-9 באוגוסט 2018. הווידאו קליפ שיצא עבור השיר הועלה לערוץ היוטיוב של סיה ב-30 באוגוסט 2018. בקליפ נראים חברי הלהקה. בקליפ שמיים סגולים מעוננים. בתחילת הקליפ רואים את דיפלו, נוהג בתוך רכב באוויר ביחד עם מאדי זיגלר החושבת פאה לבנה כדוגמת שיערה של סיה, ואת לאברנית' מרחף על ענן סגול ומתקרב למאדי כאשר היא רוקדת על הרכב. לברינט טס בענן האישי שלו דבר שנלקח מהמיתולוגיה הסינית אל כיוונה של מאדי הרוקדת על גבי הרכב. המסיבה שלהם נקטעת בעקבות סופת רעמים שבעזרת כוח האהבה הם מצליחים להשתחרר ממנה ולחזור למסיבה. נכון ליולי 2020 יש לווידאו קליפ למעלה מ-424 מיליון צפיות. סרטון השיר "Thunderclouds" באתר יוטיוב דיפלו, לברינת', סיה, ג'וניור בלנדר ג'וניור בלנדר, קינג הנרי, דיפלו, לברינת' The Galaxy Note 9 Promo Song "Thunderclouds" By Sia & Diplo Will Bless Your Ears (באנגלית), נבדק ב-2020-03-25 LSD - Thunderclouds (Official Video) ft. Sia, Diplo, Labrinth, נבדק ב-2020-03-25
פוצה די פאסה

פוצה די פאסה (באיטלקית: Pozza di Fassa, בלדינית: (Poza (de Fascia, בגרמנית: Potzach im Fasstal) היא עיירה, חלק ממועצת San Giovanni di Fassa בנפת טרנטו שבמחוז טרנטינו-אלטו אדיג'ה בצפון איטליה, כ-60 קילומטר צפונית לעיר טרנטו. בשנת 2107 התגוררו ביישוב כ-2,200 תושבים. בתחומי היישוב נכללים הכפרים פרה די פאסה ומונזון. לפי מפקד אוכלוסין שנערך ב-2001, 88% מתושבי היישוב דוברי לדינית כשפת אם. פרק זה לוקה בחסר. אנא תרמו לוויקיפדיה והשלימו אותו. פוצה די פאסה נכללה בטירול, אחת ממדינות אוסטריה בשנת 1803. הלחימה במסגרת מלחמת העולם הראשונה התרחשה גם באזור זה. לאחר המלחמה שב האזור לשליטה איטלקית. מאמצע המאה ה-20 החל התיירות באזור לפרוח. במשאל תושבים שנערך בנובמבר 2016, הסכימו תושבי הרשויות פוצה די פאסה ו-ויגו די פאסה לרשות מקומית אחת סן ג'אן די פאסה. כנסיית סאן לורנצו (Chiesa di San Lorenzo) כנסיית סאן ניקולו (Chiesa di San Nicolò) קאפלה דל קרוצ'יפיסו (Cappella del Crocifisso) הענף הכלכלי החשוב ביותר ביישוב הוא ענף התיירות. התיירות מחולקת לתיירות קיץ ותיירות חורף. תיירות הקיץ כוללת בסיס לטיולים רגליים. תיירות החורף מתבססת על סקי. עמק די פאסה הוא אחד ממרכזי הסקי הגדולים בדולומיטים. ביישוב ישנה נקודת התחלה של רכבל. ביישוב בריכות שחייה, מתקני ספא וסאונות. ביישוב מוזיאון לתרבות הלדינית. בנוסף קיימות ביישוב כמה חוות בקר. מדיה וקבצים בנושא פוצה די פאסה בוויקישיתוף Popolazione Pozza di Fassa 2001-2017, באתר tuttitalia.it http://www.minoranzelinguistiche.provincia.tn.it/binary/pat_minoranze/minoranze/ladini_mocheni_cimbri_pop_2001_x_comune_e_residenza.1205943234.pdf TAV. I.5 - TAV. I.5 - APPARTENENZA ALLA POPOLAZIONE DI LINGUA LADINA, M APPARTENENZA ALLA POPOLAZIONE DI LINGUA LADINA, MOCHENA E CIMBRA, PER COMUNE ED AREA DI CHENA E CIMBRA, PER COMUNE ED AREA DI RESIDENZA (CENSIMENTO 2001)], באתר minoranzelinguistiche ESITO REFERENDUM FUSIONE SÈN JAN DI FASSA, בארכיון האינטרנט, אוחזר מאתר מועצת סן ג'אן די פאסה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פוצה די פאסה".
קליינטליזם

קליינטליזם (בעברית: תְּמוּרָנוּת) הוא מתן סחורות ושירותים לצורך תמיכה פוליטית, שלרוב כולל במשתמע או במפורש מגעי תן וקח. קליינטליזם כרוך בקשר א-סימטרי בין קבוצות פוליטיקאים ונבחרי ציבור ללקוחות. אף על פי שהוצעו הגדרות רבות לקליינטליזם, לדברי המדען הפוליטי אלן היקן (Allen Hicken), בדרך כלל מקובל שישנם ארבעה מרכיבים יסודיים במערכות יחסים קליינטליסטיות: מערכת יחסים דיאדית: באופן פשוט, אלו מערכות יחסים דו-כיווניות. תלותיות: מסירת הטובות לאזרח מהפוליטיקאי או מהברוקר מותנית במעשים שנדרש לעשות האזרח מטעם הפוליטיקאי או המפלגה שמהם הוא מקבל את הטובות. היררכיה: הפוליטיקאי או המפלגה נמצאים בעמדת כוח גבוהה יותר מהאזרח שמקבל את הטובות. איטרציה: מערכת היחסים אינה חילוף דברים בצורה חד פעמית, אלא מתמשכת. השלכות הקליינטליזם הן על פי רוב שליליות, הוא פוגע בדמוקרטיה ובממשל והשלכותיו על הכלכלה אינן ברורות. עקרון שלטון העם בדמוקרטיה, שנותן למצביעים את הכוח לתת דין וחשבון לנבחרי הציבור ולמעשיהם, מעורער על ידי הקליינטליזם. הסיבה לכך היא שתחת השפעת הקליינטליזם ההצבעות תלויות בסיפוק טובות ללקוחות ולא בביצוע של נבחרי הציבור בתפקידם. בנוסף לכך, הקליינטליזם מפר יסודות דמוקרטיים כמו חשאיות הבחירות ופיקוח על השלטון. דברים אלה מחלישים את המוסדות הדמוקרטיים ומשפיעים לרעה על יעילות הממשלה. השחיתות ותפיסתה התבססו גם הן כקשורות בהדיקות עם מערכות קליינטליסטיות. יש לכך סיבות רבות. ראשית, לעיתים קרובות פטרונים מופיעים כמעל לחוק במערכות קליינטליסטיות רבות. יתרה מזאת, חלק מהמעשים במערכות קליינטליסטיות, כמו קניית הצבעות, יכולים להיות בלתי חוקיים מטבעם. לסיום, המשאבים הדרושים לפטרונים לתחזוקת המערכת הקלייטליסטית יכולים לחייב אמצעים בלתי חוקיים להשגת סחורות. יש חוקרים הסבורים כי מכיוון שהפטרונים מתמקדים בהשגת טובין פרטיים, הם מזניחים טובין ציבוריים כמו כבישים ובתי ספר ציבוריים המסייעים להתפתחות כלכלית. בנוסף, חוקרים מציינים כי רדיפת בצע ושחיתות, שרווחים במערכות קליינטליסטיות, עלולים להשפיע לרעה על הכלכלה עצמה. עם זאת, עדיין קיימת אי ודאות רבה בהשפעות הכלכליות של הקליינטליזם. שחיתות שלטונית קבלן קולות קליינטליזם, באתר אנציקלופדיה בריטניקה (באנגלית) מנויים פוליטיים, דף שער בספרייה הלאומית תְּמוּרָנוּת במילון מדע המדינה (תשפ"ב), 2022, באתר האקדמיה ללשון העברית Stokes, Susan C; Dunning, Thad; Nazareno, Marcelo; Brusco, Valeria (2013-09-16). Brokers, Voters, and Clientelism: The Puzzle of Distributive Politics. ISBN 978-1107660397. Allen Hicken (2011-05-09). "Clientelism". Annual Review of Political Science. 14 (1): 289–310. doi:10.1146/annurev.polisci.031908.220508. ISSN 1094-2939. Hickens, Allen (ביוני 2011). "Clientelism". Annual Review of Political Science. 14: 289–310. doi:10.1146/annurev.polisci.031908.220508. {{cite journal}}: (עזרה) Stokes, Susan (ביולי 2009). Boix, Carles; Stokes, Susan C (eds.). Political Clientelism. The Oxford Handbook of Comparative Politics. Vol. 1. doi:10.1093/oxfordhb/9780199566020.001.0001. ISBN 9780199566020. {{cite book}}: (עזרה)
ציילסהיים

ציילסהיים (בגרמנית: Zeilsheim) הוא רובע במערב פרנקפורט אם מיין, גרמניה. הוא מחולק למחוזות (שטאדטבצירקה) ציילסהיים-מזרח, ציילסהיים-דרום וציילסהיים-צפון. ציילסהיים היא הרובע המערבי ביותר בפרנקפורט. היא מעט כפרית באופייה והשדות סביבה צופים על הרי הטאונוס (אנ'). ציילסהיים גובלת בקריפטל (אנ') במערב, בלידרבאך אם טאונוס (אנ') בצפון, במחוז אונטרלידרבאך בצפון-מזרח, בהכסט (Höchst) במזרח, ובזינדלינגן (Sindlingen) בדרום-מזרח. בצפון ובמערב היא גובלת בכביש אוטובאן 66 ויסבאדן-פרנקפורט. הרחוב הראשי של הרובע הוא Landesstraße 3018 שמוביל מקלקהיים (Kelkheim) דרך אונטרלידרבאך (Unterliederbach) וציילסהיים להופהיים (Hofheim am Taunus). דרך זו מכונה פאפנוויזה (Pfaffenwiese) או רחוב הופנהיים (Hofheimer Straße). זהו רחוב מרכזי המשמש תחבורה ציבורית. ציילסהיים מקושרת בקו אוטובוס למגדל התצפית בבוקנהיים, לגרייסהיים ולנידראד, ובאמצעות קווי אוטובוס אזוריים לשוואלבאך אם טאונוס והופהיים. היישוב בציילסהיים נוסד על ידי חברת Hoechst AG (אנ') כדי לספק דיור לעובדים בסמוך למפעלים שלה. ישוב דומה הוא היימכן באונטרלידרבאך. הרחוב הראשי של היישוב נקרא ציילסהים החדשה (Neu-Zeilsheim). כמעט כל הרחובות המצטלבים מסודרים לפי האלף-בית. כיום במרכז היישוב ניצבת כנסייה שהוקמה בשנת 1912. בגבול המערבי של היישוב ניצב בניין בית הספר על שם קתה קולוויץ, שהוקם בשנת 1902. בצפון ובדרום-מזרח לציילסהיים קמו היישובים טאונוסבליק (נוף טאונוס) ומרכנזידלונג (יישוב סיפורי אגדות). שמו של היישוב הצפון-מערבי נובע מהיכולת לראות את הרי הטאונוס ביום בהיר. מרכנזידלונג שוכן דרומית לכביש הראשי. השם מתייחס לחזיתות הבתים, המכילות תמונות מסיפורי האחים גרים. הרובע הוקם לראשונה כעיירה העצמאית ציולפסהיים (Ciolfesheim) בשנת 794. בשנת 1917 שולבה העיירה בעיר הכסט (Höchst). בשנת 1928 שולבה העיירה יחד עם הכסט בעיר פרנקפורט. בציילסהיים פועל גם מוזיאון קטן עם תערוכות מתחלפות על תולדות הרובע. בעת סיור של אנשי ה-"וועדה הבין-ממשלתית לפליטים" בפרנקפורט נחשפו לנגד עיני אנשי הוועדה מצבם של היהודים שנמצאים עדיין בין כותלי מחנות הריכוז באזור. מצבם של היהודים הביא את אנשי הוועדה הודעה למסקנה כי יש להקים מחנה קליטה ליהודים, שימוקם ברובע צלסהיים של העיר. בעקבות סיור הוועדה ומסקנותיה הוקם מחנה עקורים בציילסהיים על ידי חיילים וקצינים מהבריגדה היהודית. מחנה זה מנה כ-5000 יהודים עקורים, ניצולי שואה. מחנה העקורים בציילסהיים מוקם  ברחובות סמוכים שפונו מתושביהם הגרמנים על פי בקשת בעלות הברית. על פי עדויות באי המקום, מחנה העקורים בציילסהיים אופיין בתנאים טובים למדי והיהודים ששהו בו פיתחו קהילה יהודית מסורתית חסידית. חלק ממאמצי שמירת הרוח של קהילה זו היה בהקמת סמינר 'בנות יעקב', סמינר זה פעל בצד תורני-לימודי וכן ניסה לחזק את רוחן של בנות הסמינר לאחר השבר שחוו בימי המלחמה. בשנת 1946 ביקרו בה דוד בן-גוריון והגברת הראשונה לשעבר אלינור רוזוולט. אנדרטה בפארק שמאחורי בניין העירייה מוקדשת לעקורים אלה. ציילסהיים מחולקת לשלושה מחוזות: צפון, דרום ומערב. ציילסהיים בית הספר על שם קתה קולוויץ הכנסייה הפרוטסטנטית יציאה מהאוטוסטרדה ליד ציילסהיים מדיה וקבצים בנושא ציילסהיים בוויקישיתוף פורטל פרנקפורט / מיין-ציילסהיים ציילסהיים (פרנקפורט דמיין, גרמניה), דף שער בספרייה הלאומית זאב מנקוביץ, 'בין זכרון לתקווה, ניצולי השואה בגמניה הכבושה', ירושלים: יד ושם, תשס"ז, עמ' 32-33,70-71 רות זיידמן דזיובס, בהפציע שחר- החזרה לחיים וסיפורים על ילדים בעידן חורבן יהדות אירופה, ירושלים, 1998, תשנ"ח, עמ' 33-38
מגפת הקורונה בפולין

מגפת הקורונה, הגורמת למחלת נגיף הקורונה, התפשטה אל פולין בתחילת מרץ 2020. ב-4 במרץ הודיעה פולין על מקרה ראשון של הדבקה בנגיף הקורונה בשטחה. ב-12 במרץ הודיעה פולין על מקרה מוות ראשון מנגיף הקורונה בשטחה. בנוסף על כך, הודיעה פולין על סגירת כל בתי הספר ומרכזי התרבות ברחבי המדינה. ב-13 במרץ הודיעה חברת התעופה הפולנית, LOT, על השהיית כל הטיסות בקווים אותן היא מפעילה. ב-14 במרץ הודיעה ממשלת פולין כי היא אוסרת את כניסתם של אזרחים זרים עד ל-25 במרץ, עקב התפשטות נגיף הקורונה. בנוסף על כך, הודיע ראש ממשלת פולין, מטאוש מורבייצקי על סגירת כל גבולות המדינה ונמלי התעופה הפאבים, המסעדות, הקזינו ומקומות הבילוי במדינה. ב-16 במרץ הודיעה פולין על השהיית כל הטיסות הפנים-ארציות במדינה. ב-16 באפריל הודיע ראש הממשלה הפולני, מטאוש מורבייצקי כי יקל המגבלות המוטלות על הציבור החל מ-20 באפריל המגבלות המוטלות במסגרת המאבק בנגיף הקורונה. ראש הממשלה מטאוש מורבייצקי הודיע כי תחילה ייפתחו מחדש הפארקים והיערות. עם זאת הוא הודיע כי גבולות המדינה יישארו סגורים לפחות עד 3 במאי. מדיה וקבצים בנושא מגפת הקורונה בפולין בוויקישיתוף WHO- תמונת תחלואה מתעדכנת COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל רויטרס, ‏מקרה ראשון של נגיף הקורונה אובחן בפולין, באתר מעריב אונליין, 4 במרץ 2020 סוכנויות הידיעות, ‏פולין: לראשונה מת אדם שנדבק בקורונה, באתר מעריב אונליין, 12 במרץ 2020 Poland shuts down all schools, cultural institutions over coronavirus, www.thefirstnews.com (באנגלית) Jakob Wert, LOT Polish Airlines to suspend all flights as country closes borders, International Flight Network, ‏2020-03-13 (באנגלית) Poland: Government bans entry of foreigners March 15-25 /update 3, GardaWorld (באנגלית) hermesauto, Coronavirus: Poland to close borders to foreigners, quarantine returnees, The Straits Times, ‏2020-03-14 (באנגלית) Poland in COVID-19 LOCKDOWN! PM orders bars, restaurants, shopping centres and borders closed - and cancels ALL flights, www.thefirstnews.com (באנגלית) Poland suspends all domestic flights, www.thefirstnews.com (באנגלית) פולין תקל מהשבוע הבא במגבלות המוטלות על הציבור, באתר ynet, 16 באפריל 2020 ערך זה הוא קצרמר בנושא פולין ובנושא רפואה. אתם מוזמנים לתרום לוויקיפדיה ולהרחיב אותו.
ויבורג (עיר בדנמרק)

ויבורג (בדנית: Viborg) היא עיר ביוטלנד שבדנמרק. היא משמשת כבירת אזור מידטילנד וכמקום מושבו של בית המשפט הגבוה המערבי של חצי האי יוטלנד. ויבורג היא אחת הערים העתיקות ביותר בדנמרק, והוקמו בשטחה יישובים ויקינגיים במאה ה-8. מיקומה המרכזי העניק לעיר חשיבות אסטרטגית רבה בעניינים פוליטיים ודתיים במהלך ימי הביניים. ויבורג מפורסמת בזכות קתדרלת ויבורג, שבנייתה החלה בשנת 1130 ונמשכה כ-50 שנה. הבניין נשרף עד היסוד ונבנה מחדש מספר פעמים. רק הקריפטה של הקתדרלה המקורית נשמרה. הקתדרלה מהווה את מקום הכת של הקדוש קירד מוויבורג, שהיה הדיקן של הקתדרלה. החלקים החדשים ביותר של הכנסייה נבנו במהלך תהליך שיקום בין 1864 ל־1876. הקתדרלה מפורסמת בזכות ציורים רבים של הצייר הדני יואקים סקובגארד, המתארים סיפורים מהתנ"ך. ליד הקתדרלה נמצא מוזיאון סקובגארד, שנוסד בשנת 1937. לפני הרפורמציה הפרוטסטנטית הייתה ויבורג ביתם של חמישה מנזרים, וכ-12 כנסיות, כמה קפלות וקתדרלה. כיום נותרו רק הקתדרלה וכמה שרידים של הפרנציסקנים והמנזרים הדומיניקניים. מאז שנות התשעים זכתה ויבורג למוניטין כאחת הערים המובילות בדנמרק בתחום הספורט. קבוצת כדוריד הנשים בעיר (ספורט פופולרי בדנמרק) הפכה לאחת מחמשה המועדונים המובילים באירופה. בין השנים 1998–2008, הייתה קבוצת הכדורגל חברה בליגת העל הדנית, והגיעה לשיא בכל הזמנים כשזכתה בגביע הדני בשנת 2000. ויבורג מארחת את פסטיבל ההליכה הבינלאומי השנתי של Haervejsmarchen, שנמשך יומיים, ומושך אליו באופן קבוע 8,000 משתתפים, כולל רבים מחוץ לדנמרק. הוא כולל מסלולים מסומנים למרחקים של עד כ-45 ק"מ ביום. פעילות ההליכה קשורה לאיגוד ההליכה של IML. בספר המדע הבדיוני "The Corridors of Time" מאת פול אנדרסון, סופר דני-אמריקאי שחקר את ההיסטוריה הדנית, מתרחש חלק גדול מהעלילה בוויבורג של המאה ה-16. הגיבור – נוסע בזמן אמריקני מהמאה ה-20 – מגיע לעיר בשנת 1535 ומסתבך עם חסידיו של המלך המודח כריסטיאן השני ושל מנהיג המורדים האיכר סקיפר קלמנט (אנ'), העומדים בפני רדיפות פראיות בעיר. מדיה וקבצים בנושא ויבורג בוויקישיתוף אתר האינטרנט הרשמי של ויבורג ויבורג, באתר אנציקלופדיה בריטניקה (באנגלית) Viborg History "Haervejsmarchen website". "IML Walking Association website". ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
מנהל אתר אינטרנט

מנהל אתר אינטרנט הוא אדם האחראי לעדכון ותחזוקה של אתר אינטרנט. בנוסף, הוא עשוי להיות אחראי לעיצוב, פיתוח תוכן, ושיווק של האתר. הכשרת המנהל יכולה להשתנות מאד; ישנם מנהלי אתרים שהוכשרו בתוכן ופועלים בעיקר כמנהלי תוכן ויש שהוסמכו כוובמאסטרים ומנהלים את האתר בעיקר מבחינת תחזוקה טכנית ופתרון בעיות; ייתכן שאדם מומחה בשני התחומים. באתרים קטנים מנהל האתר הוא בדרך כלל בעל האתר, המעצב, המפתח או המתכנת או כותב התוכן עצמו (תלוי כמובן בהכשרותיו המקצועיות הקודמות). באתרים גדולים יותר מנהל האתר משמש כמתאם ומפקח על פעולותיהם של אנשים אחרים העובדים על האתר, והוא בדרך כלל מועסק על ידי בעלי האתר. תחומי אחריותו של מנהל האתר משתנים בהתאם לרקעו המקצועי, אך אלו הן פעולות סבירות: התקנה ותחזוקה של תשתית התוכנה של האתר. הסדרה וניהול של זכויות הגישה של משתמשים שונים באתר. פתרון בעיות חומרה ותוכנה. בקרת השינויים הנערכים באתר. הבטחת השימוש הטוב ביותר במשאבים הזמינים. תכנון ותחזוקת אתרי אינטרנט. יצירה, עדכון וקידום תוכן אינטרנט. טיפול בקמפיינים שיווקיים שונים. במקרים מסוימים, עדכון המידע באתר על בסיס יום-יומי (למשל עדכון אפליקציית חדשות). טיפול ומעקב אחר פניות ותלונות בדואר האלקטרוני אל מנהל האתר. מעקב אחר תקינות הקישורים באתר. מעקב אחר קובצי הלוג שעל השרת. גיבוי האתר על בסיס קבוע. יצירה ושליחה של עלונים למשתמשים הרשומים. היום עם התפתחות התחום של ניהול אתרי אינטרנט, מנהלים הנדרשים לבצע את הפעולות שלעיל יכולים לעשות זאת גם דרך אפליקציות לטלפון הנייד שמתאימות לניהול ותחזוקה גם מחוץ למשרד. הכשרתו הטכנית של מנהל אתרי אינטרנט יכולה להיות מגוונת ולגעת בנושאים כגון תפעול מערכות ניהול תוכן, עבודה עם קוד, עבודה עם תוכן ועוד, וטיב הניהול מושפע ישירות מכך. ישנם אתרים המבוססים על קוד בלבד, בעוד אחרים מופעלים על גבי מערכת ניהול תוכן המטפלת בתהליכים עבור המשתמש. לכן, ההכשרה הדרושה ממנהל האתר נגזרת באופן ישיר מהתחומים עליהם הוא מופקד. לעיתים, מנהל האתר יידרש להבין במושגים המרכיבים את תחומי "מאחורי הקלעים" של אתר האינטרנט - כלומר, תפעול השרת (על נגזרותיו), ידיעת קוד צד השרת הדרוש לתחזוקתו ועוד. במידה ומנהל האתר אמון על הזנת התכנים, יהיה עליו להכיר מושגים מתחומי השיווק והקופירייטינג - כתיבת תוכן, עריכה וכן הלאה. לעיתים אף יידרש להכיר עבודה בתוכנות לעיצוב גרפי, לצורך עיבודי התמונה הנדרשים. במקרים בהם מדובר בחברה מסחרית ונושא קידום האתר עומד על הפרק, מנהל האתר יידרש להכיר מושגים מתחום זה - על מנת לבנות את התכנים כך שייסרקו בצורה מיטבית על ידי מנועי החיפוש השונים. לפעמים, עבור גודל בינוני וגודל גדול, מנהל האתר צריך לתכנן כל אסטרטגיה החל עיצוב האתר, אופטימיזציה למנועי חיפוש, טיפול רשתות חברתיות, עושה נתונים & ניתוח תובנה, יצירת תוכניות שיווק, מציאת לקוחות חדשים עבור העסק. מנהל מערכת מנהל רשת פאנל לניהול אחסון אתרים Humans.txt רויטל סלומון, סט הכישורים הנדרשים ממנהל אתר אינטרנט, באתר TheMarker‏, 2 בדצמבר 2013 רפאל קאהאן, מדריך וובמסטרפון: כלים לניהול אתרים בסמארטפון, באתר כלכליסט, ‏14 למרץ 2013
ויבורג

האם התכוונתם ל... בדנמרק ויבורג (עיר בדנמרק) – עיר במרכז יוטלנד שבדנמרק ויבורג (כדורגל) – קבוצת כדורגל מהעיר ויבורג שבדנמרק ברוסיה ויבורג (רוסיה) – עיר במחוז לנינגרד, רוסיה, לחופו של מפרץ ויבורג (חלק מהמפרץ הפיני) נפת ויבורג (מחוז לנינגרד) – מחוז משנה בצפון־מערב מחוז לנינגרד. העיר ויבורג מהווה את מרכזו המנהלתי
סלאח א-דין (מחוז)

מחוז סלאח א-דין (בערבית: محافظة صلاح الدين) הוא מחוז בעיראק. המחוז משתרע על 24,363 קמ"ר ונכון לשנת 2003 מונה אוכלוסייתו 1,042,200. המחוז נקרא על שם אבי השושלת האיובית, צלאח א-דין, שנולד במקום. בירת המחוז היא העיר תיכרית, עיר גדולה נוספת היא העיר סאמרא. עד 1976, המחוז היה חלק ממחוז בגדאד. במחוז נמצא הכפר אל-עוג'ה, בו נולד סדאם חוסיין. מדיה וקבצים בנושא סלאח א-דין בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
משטרת ולדיווסטוק

משטרת ולדיווסטוק (ברוסית: Полиция Владивостока), בשמה הרשמי: מינהל משרד הפנים בעיר ולדיווסטוק (ברוסית: Управление МВД России по г. Владивостоку) הוא גוף האכיפה והשיטור בעיר ולדיווסטוק. זהו אחד מגופי המשטרה הגדולים ביותר ברוסיה והגדול ביותר בפרימוריה. משטרת ולדיווסטוק הוקמה לראשונה בשנת 1880 וכיום המשטרה היא האחראית הבלעדית על אבטחת העיר בעת שנערכים בה אירועים בינלאומיים גדולים. מפקד משטרת העיר מתמנה ומפוטר על ידי מושל פרימוריה על פי המלצת שר הפנים של פרימוריה הממונה על המשטרה. כוח השיטור בעיר הוקם לראשונה בשנת 1876 עם צוות של 12 שוטרים בראשות מפקד המשטרה - סרן שסטינסקי. ב-8 באפריל 1880 זו אורגנה לכדי הנהלת משטרת העיר ולדיווסטוק (Владивостокское городское полицейское управление), במסגרת מחלקת המשטרה של האימפריה הרוסית. משטרת העיר במתכונתה המודרנית אורגנה בשנת 1922 כחלק ממועצת הביצוע של העיר, כאשר משרד הפנים נותר לגוף המנהל ולאורך השנים גוף המשטרה העירוני אורגן מספר פעמים. בשנת 1991 מספר מחלקות הוקמו במשטרה בהן המחלקה למאבק בפשעים כלכליים והמחלקה למאבק בפשע מאורגן. מאז העשור הראשון של המאה ה-21 המשטרה סופגת ביקורת רבה על אלימות מופרזת כנגד אזרחים, בעיקר בדיכוי הפגנות מחאה. בשנת 2011 אורגנה מחדש כגוף שיטור פדרלי וכסניף של משרד הפנים בוולדיווסטוק. מחלקת הבילוש של משטרת ולדיווסטוק כיכבה בסרט ההרפתקאות "השותף". אתר האינטרנט הרשמי של משטרת ולדיווסטוק משטרת ולדיווסטוק, ברשת החברתית אינסטגרם ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
קורט שלזינגר

קורט שלזינגר (בגרמנית: Kurt Schlesinger;‏ 17 בדצמבר 1902, שמלקלדן, גרמניה – 1964, ארצות הברית) היה מכונאי יהודי וניצול השואה, אסיר במחנה הריכוז וסטרבורק ובעל תפקיד מנהלתי בכיר במחנה זה מטעם השלטונות הנאציים. בשנת 1937 נישא שלזינגר לתאה פרנסיס קליין (ילידת 1913) מנירנברג. בליל הבדולח ספגו בני הזוג איומים על חייהם וב-12 בינואר 1939 ברחו לאמסטרדם, שם הושמו במעצר, כאזרחי מדינת אויב, עד סוף השנה. ב-6 במרץ 1940 נכלאו קורט שלזינגר ותאה במחנה המעבר וסטרבורק, שם עבד שלזינגר בתחילה ככורה. בפברואר 1942 הועלה שלזינגר לדרגת קצין הראשי של שירות הסדר היהודי. סגנו היה היינץ טודטמן (גר'). משימתו העיקרית של שלזינגר הייתה ניהול מרשם האסירים והכנת רשימות הגירוש למשלוחי היהודים והצוענים מווסטרבורק למחנה הריכוז וההשמדה אושוויץ, למחנה ההשמדה סוביבור ולגטו טרזיינשטט. האסירים הראשונים בווסטרבורק היו בעיקר יהודים-גרמנים. שלזינגר השתמש בעמדת ההנהגה שלו כדי להגן על בני ארצו, יהודים-גרמנים, מפני גירוש ובמקומם הציב בעיקר אסירים יהודים הולנדים ברשימות הגירוש. שלזינגר נהג להתלבש בסגנון פרוסי - במכנסיים, מגפיים, מעיל עור וכובע קצינים. הוא לקח מדי פעם כסף וחפצי ערך בתמורה להגנה מפני גירוש או בתמורה לקביעת יעד גירוש חלופי ועדיף, למשל לטרזיינשטט במקום לאושוויץ. הוא ניהל את השוק השחור במחנה. אתי הילסום, עדה בת זמנו וקורבן אושוויץ, תיארה את שלזינגר כיד ימינו של מפקד המחנה. בימי הגירושים הוא הופיע עם שומרי האס אס על הרציף כדי לפקח על המשלוחים. ב-11 באפריל 1945 מסר אלברט גמקר את הנהלת המחנה לשלזינגר, שבאותו יום מסר את התפקיד לאדריאנוס ואן אס, נוצרי שעמד בראש מנהלת המזון במחנה מאז 1942. מחנה המעבר וסטרבורק שוחרר למחרת על ידי כוחות מהצבא הקנדי. האס-אס השמיד את רשימות הגירוש בימים שלפני השחרור, אולם שלזינגר הסתיר עותק שלהן ומסר את העותק לבעלות הברית. בשנת 1946 נפתחו הליכים נגד שלזינגר ובעלי תפקידים אחרים, אך הסתיימו ללא הרשעה. במשפט גמקר בשנת 1949 בפני בית הדין המיוחד בלייוורדן, העיד שלזינגר כעד מטעם ההגנה. שלזינגר ואשתו תאה היגרו ב-19 בינואר 1951 באוניה מרוטרדם לניו יורק. בשנת 1973, כעשור לאחר מותו של שלזינגר, התנהל הליך נוסף נגד גמקר, לגביו סברו החוקרים שעדותו של שלזינגר רלוונטית. תאה שלזינגר סירבה להעיד נגד גמקר בקונסוליה הגרמנית. היא נפטרה בג'קסונוויל, פלורידה בשנת 2002. מדיה וקבצים בנושא קורט שלזינגר בוויקישיתוף על מעמד העברת השליטה במחנה וסטרבורק, באתר יד ושם
מיסאן

מחוז מיסאן (בערבית: محافظة ميسان) הוא מחוז בעיראק, הנמצא במזרח המדינה ליד הגבול עם איראן. האזור הוא בית לחקלאים רבים ובירתו היא העיר עמארה שנמצאת על נהר החידקל ומהווה גם מרכז של נפת עמארה. היישוב השני בגודלו הוא מג'אר אל כביר. שטח המחוז 16,072 קמ"ר ואוכלוסייתו נכון ל-2003 מונה 1.412.112 תושבים. מחוז מיסאן (או "מישאן") נזכר כבר בתלמוד: "רחובות עיר זו פרת דמישן". הגאוגרף יאקות אל-חמאווי כתב בספרו "מֻעגַ'ם אל-בֻלדאן" (תחילת המאה ה-13) שהעיירה "סמרה" נמצאת ב"ארץ מיסאן" ובה נמצא קבר עזרא הסופר. במיסאן, בדומה לשאר מחוזות הדרום, חיים שיעים רבים. במהלך מלחמת איראן–עיראק המחוז היה אחד משדות הקרב הראשיים, ותושבי המחוז סבלו רבות מכך. עם קריאתו של נשיא ארצות הברית, ג'ורג' בוש בתום מלחמת המפרץ להפיל את שלטונו של סדאם חוסיין, רבים מתושבי המחוז התמרדו אך דוכאו באכזריות. לאחר פלישת כוחות הקואליציה ב-2003, האזור נמצא באחריותם של חיילי בריטניה, שספגו במקום אבדות רבות. מדיה וקבצים בנושא מיסאן בוויקישיתוף תלמוד בבלי, מסכת יומא, דף י', עמוד א' אברהם בן־יעקב, יהודי בבל מסוף תקופת הגאונים עד ימינו, הוצאת קרית־ספר, ירושלים תשכ"ה; מהדורה שנייה 1979; עמ' מז. ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.